Projekt azonosítószáma: VEKOP-7.3.6-17-2018-00002

Lépj egy fokkal feljebb a BGSZC segítségével

A 2019. március 1-vel indult projekt alapvető célja elsősorban a középfokú végzettséget megszerző hátrányos és halmozottan hátrányos helyzetű tanulók számának és arányának növelése, továbbá a felsőoktatásba vezető út megerősítése, mely hozzájárul a végzettség nélküli iskolaelhagyás csökkentéséhez, a hátrányos helyzetű tanulók végzettségi szintjének növeléséhez, a felsőfokú, vagy annak megfelelő végzettséggel rendelkezők arányának növeléséhez.

Rész célként megfogalmazható még:

- Az intézmény támogatása annak érdekében, hogy a hátrányos helyzetű tanulóikat segítsék a középiskola sikeres elvégzésében és a felsőoktatásba történő továbbtanulásban.
- A befogadó intézményi légkör kialakítása, a befogadást segítő esélyteremtő tanulásszervezés alkalmazásának támogatása, a hátrányos helyzetű tanulók tanulási útjának, személyiségfejlődésének nyomon követése.

- A szülőkkel való partneri együttműködés kialakítása.

- A felhívás tevékenységeinek eredményeképpen megvalósulnak az egyéni tanulói igényekre reagáló, befogadó szemléletű, esélyteremtő pedagógiai programok, melyek képesek csökkenteni a bevont tanulók esetében a végzettség nélküli iskolaelhagyás kockázatát, hozzájárulni a középfokú végzettség megszerzéséhez, megerősíteni a felsőfokú intézményekbe való tovább lépést.

A konstrukció keretében végzett tevékenységekkel megvalósul a tanulók egyéni fejlesztése:

- alapkészség fejlesztése, egyéni szükségleteknek megfelelően képességfejlesztés,

- lemorzsolódás megakadályozása, felzárkóztatás, a középiskola sikeres befejezésének támogatása,

- tanulmányi eredményének javulása, kiemelten a továbbtanulásban kulcsfontosságú tantárgyak körében

- életpálya-építés, tanulási motivációk erősítése,

- felsőfokú oktatásba vezető út megerősítése (továbbtanulási szándék megerősítése, pályaválasztás támogatása, érettségi vizsgára, felvételi vizsgára történő felkészülés támogatása, nyelvvizsga megszerzésének támogatása).

Centrumunk projektjének megvalósítási helyszíne a Varga István Kereskedelmi, Közgazdasági Szakgimnázium és Szakközépiskola.

A pályázat teljes támogatási összege: 30 000 000 Ft.

A projekt tervezett befejezési dátuma: 2021.12.30.